หุ้นเช้า7ธ.ค.ปิดบวก8.05จุด
ดัชนีหุ้นไทยภาคเช้า 7 ธ.ค.ปิดที่ 1,038.82 เพิ่มขึ้น 8.05 จุด มูลค่าซื้อขาย 12,662 ล้านบาท
7 ธ.ค. 2554

หุ้นไทยภาคเช้า 7 ธ.ค.ปิดที่ 1,038.82 เพิ่มขึ้น 8.05 จุด มูลค่าซื้อขาย 12,662 ล้านบาท




ดัชนีภาคเช้าวันที่ 7 ธ.ค.ปิดที่ 1,038.82 จุด เพิ่มขึ้น 8.05 จุด (+0.78%) แตะระดับสูงสุด 1,040.27 จุด และต่ำสุด 1,035.83 จุด มูลค่าการซื้อขาย 12,662 ล้านบาท 
ตลอดภาคเช้าที่ผ่านมาดัชนีเคลื่อนไหวในกรอบแคบ แต่ก็ยังอยู่ในแดนบวกได้ บทวิเคราะห์ บล.ดีบีเอส วิคเคอร์ส (ประเทศไทย) ระบุว่า การที่ตลาดหุ้นเคลื่อนตัวในทางที่เป็นบวกเล็กๆ ก่อนการประชุมสุดยอดผู้นำกลุ่มสหภาพยุโรปในวันศุกร์ที่ 9 ธ.ค.นี้ บ่งชี้ว่ามีความหวังที่จะเห็นมาตรการที่ชัดเจนมากขึ้นในการจัดการและยับยั้งปัญหาวิกฤติหนี้ยุโรป นอกจากนั้นยังมีการคาดการณ์แรงซื้อหุ้นจากการทำราคาปิดสิ้นปี (Window Dressing) และจากกองทุน LTF เข้ามาช่วยหนุนด้วย 
แต่อย่างไรก็ตาม แม้ว่าระยะสั้นดัชนีมีโมเมนตัมดี แต่เชื่อว่ายังไม่ทิ้งความผันผวน เพราะการแก้ปัญหาหนี้ยุโรปต้องใช้เวลาโดยเฉพาะอย่างยิ่งหากมีการปรับเปลี่ยนรายละเอียดในสนธิสัญญาระหว่างประเทศในยูโรโซน 
ดังนั้นในเชิงกลยุทธ์การลงทุนจึงแนะนำให้หาจังหวะขายเมื่อราคาหุ้นและดัชนีปรับขึ้นแรงทางเทคนิคให้แนวต้านระยะสั้นไว้ที่ 1040 หรือ 1050 จุด 
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
BBL        มูลค่าการซื้อขาย  781  ล้านบาท ปิด 156.00 บาท เพิ่มขึ้น 3.50 บาท (+2.30%)  
IRPC       มูลค่าการซื้อขาย  764 ล้านบาท ปิด  4.44 บาท เพิ่มขึ้น 0.22 บาท (+5.21%) 
PTTGC  มูลค่าการซื้อขาย 558 ล้านบาท ปิด  65.75 บาท เพิ่มขึ้น 0.25 บาท (+0.38%)  
KBANK  มูลค่าการซื้อขาย 553 ล้านบาท ปิด  124.00 บาท เพิ่มขึ้น 2.00 บาท (+1.64%)  
PTT         มูลค่าการซื้อขาย 437 ล้านบาท ปิด  323.00 บาท เพิ่มขึ้น 1.00 บาท (+0.31%)